พระราชกฤษฎีกาเปลี่ยนแปลงเขตอุตสาหกรรมส่งออกลาดกระบัง (ฉบับที่ 2) พ.ศ. 2531
พระราชกฤษฎีกา
พระราชกฤษฎีกา
เปลี่ยนแปลงเขตอุตสาหกรรมส่งออกลาดกระบัง
(ฉบับที่ ๒)
พ.ศ. ๒๕๓๑
 

ภูมิพลอดุลยเดช ป.ร.
ให้ไว้ ณ วันที่ ๒๖
ตุลาคม พ.ศ. ๒๕๓๑
เป็นปีที่ ๔๓
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้า ฯ ให้ประกาศว่า

โดยที่เป็นการสมควรเปลี่ยนแปลงเขตอุตสาหกรรมส่งออกลาดกระบังในท้องที่แขวงลำปลาทิว เขตลาดกระบัง กรุงเทพมหานคร

อาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา
๓๖ วรรคสาม แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ จึงทรงพระกรุณาโปรดเกล้า
ฯ ให้ตราพระราชกฤษฎีกานี้ขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า
"พระราชกฤษฎีกาเปลี่ยนแปลงเขตอุตสาหกรรมส่งออกลาดกระบัง (ฉบับที่ ๒) พ.ศ.
๒๕๓๑"

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้เปลี่ยนแปลงเขตอุตสาหกรรมส่งออกลาดกระบังซึ่งกำหนดไว้ในมาตรา ๓ แห่ง
พระราชกฤษฎีกาจัดตั้งเขตอุตสาหกรรมส่งออกลาดกระบัง พ.ศ. ๒๕๒๔
ซึ่งแก้ไขเพิ่มเติมโดยพระราชกฤษฎีกาเปลี่ยนแปลงเขตอุตสาหกรรมส่งออกลาดกระบัง พ.ศ.
๒๕๓๑ โดยให้มีเขตตามแผนที่ท้ายพระราชกฤษฎีกานี้

มาตรา ๔
ให้รัฐมนตรีว่าการกระทรวงอุตสาหกรรมรักษาการตามพระราชกฤษฎีกา


ผู้รับสนองพระบรมราชโองการ
พลตรี ชาติชาย ชุณหะวัณ
นายกรัฐมนตรี


[เอกสารแนบท้าย]

๑. แผนที่ท้ายพระราชกฤษฎีกาเปลี่ยนแปลงเขตอุตสาหกรรมส่งออกลาดกระบัง
(ฉบับที่ ๒) พ.ศ. ๒๕๓๑

(ดูข้อมูลจากภาพกฎหมาย)



หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากการประกอบอุตสาหกรรมในเขตอุตสาหกรรมส่งออกลาดกระบัง
ในท้องที่แขวงลำปลาทิว เขตลาดกระบังกรุงเทพมหานคร
ซึ่งจัดตั้งขึ้นตามพระราชกฤษฎีกาจัดตั้งเขตอุตสาหกรรมส่งออกลาดกระบังพ.ศ. ๒๕๒๔
และแก้ไขเพิ่มเติมโดยพระราชกฤษฎีกาเปลี่ยนแปลงเขตอุตสาหกรรมส่งออกลาดกระบัง พ.ศ.
๒๕๓๑ ได้ขยายตัวกว้างขวางขึ้น
สมควรเปลี่ยนแปลงเขตอุตสาหกรรมส่งออกลาดกระบังให้สอดคล้องกับการขยายตัวดังกล่าว
และโดยที่มาตรา ๓๖ วรรคสาม แห่งพระราชบัญญัติการนิคมอุตสาหกรรมแห่งประเทศไทย พ.ศ.
๒๕๒๒ กำหนดว่าการเปลี่ยนแปลงเขตอุตสาหกรรมส่งออกให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้
















[๑] ราชกิจจานุเบกษา
เล่ม ๑๐๕/ตอนที่ ๑๘๕/ฉบับพิเศษ หน้า ๑/๑๑ พฤศจิกายน ๒๕๒๔